Priekšlikums PADOMES LĒMUMS par Eiropas Savienības nostāju attiecībā uz EEZ līguma XX pielikuma (Vide) grozījumiem, kuru paredzēts pieņemt EEZ Apvienotajā komitejā /* COM/2014/0303 final - 2014/0157 (NLE) */





PASKAIDROJUMA RAKSTS 1. PRIEKŠLIKUMA KONTEKSTS Lai nodrošinātu iekšējam tirgum nepieciešamo tiesisko noteiktību un viendabīgumu, EEZ Apvienotā komiteja ir paredzējusi ikvienu attiecīgo ES tiesību aktu iespējami drīz pēc tā pieņemšanas iekļaut EEZ līgumā. EEZ līguma 78. pantā ir noteikts, ka Līgumslēdzējas puses stiprina un paplašina sadarbību Savienības darbības ietvaros, citstarp vides jomā. 2. APSPRIEŠANĀS AR IEINTERESĒTAJĀM PERSONĀM UN IETEKMES NOVĒRTĒJUMS EEZ Apvienotās komitejas lēmuma projekta (kas pievienots priekšlikumam par Padomes lēmumu) pieņemšanas nolūks ir grozīt EEZ līguma XX pielikumu (Vide), lai paplašinātu Līgumslēdzēju pušu sadarbību vides jomā. Lai to sasniegtu, EEZ līgumā ir jāiekļauj Eiropas Parlamenta un Padomes 2009. gada 21. oktobra Direktīva 2009/128/EK, ar kuru nosaka Kopienas sistēmu pesticīdu ilgtspējīgas lietošanas nodrošināšanai[1]. Tāpēc EEZ līguma XX pielikums (Vide) būtu attiecīgi jāgroza. Jānorāda, ka, tā kā ES nostāja paredz atkāpi no ES tiesību normām, tā ir jāpieņem Padomē. Norvēģija ir pieņēmusi valsts rīcības plānu par risku samazināšanu pesticīdu lietošanā laikposmam no 2010. līdz 2014. gadam. Pašreizējais rīcības plāns ir ceturtais valsts mēroga plāns, kurā galvenā uzmanība pievērsa tam, kā mazināt augu aizsardzības līdzekļu izmantošanu un ar to saistītos riskus. Rīcības plāns lielā mērā atbilst minētās direktīvas prasībām. Vairāki no šiem projektiem tiek īstenoti līdz 2014. gada beigām. Turklāt pastāvīgā finansēšanas cikla termiņu dēļ jau ir nolemts, kuri no šiem 2014. gada projektiem ir prioritāri. Tādēļ ir nepieciešams atvēlēt laiku pēc 2014. gada 31. decembra, lai varētu izvērtēt pašlaik īstenoto projektu rezultātus un izstrādāt jaunu valsts rīcības plānu. Līdz ar to, lai Norvēģijai dotu laiku, kas nepieciešams jauna valsts rīcības plāna izstrādei, EBTA puse ierosina Apvienotās komitejas lēmuma (AKL) projektu attiecībā uz direktīvas 4. panta 2. punktu pielāgot šādi: “Attiecībā uz Norvēģiju vārdus “2012. gada 26. novembris” aizstāj ar vārdiem “2016. gada 1. janvāris”. 3. PRIEKŠLIKUMA JURIDISKIE ASPEKTI Padomes Regulas (EK) Nr. 2894/94 par EEZ līguma īstenošanas kārtību 1. panta 3. punktā ir noteikts, ka attiecībā uz šādiem lēmumiem Padome pēc Komisijas priekšlikuma izstrādā nostāju, kas tiek pieņemta Savienības vārdā. Komisija EEZ Apvienotās komitejas lēmuma projektu iesniedz Padomei, kas to pieņem kā Savienības nostāju. Komisija pauž cerību, ka tā pēc iespējas drīz varēs to iesniegt EEZ Apvienotajai komitejai. 2014/0157 (NLE) Priekšlikums PADOMES LĒMUMS par Eiropas Savienības nostāju attiecībā uz EEZ līguma XX pielikuma (Vide) grozījumiem, kuru paredzēts pieņemt EEZ Apvienotajā komitejā EIROPAS SAVIENĪBAS PADOME, ņemot vērā Līgumu par Eiropas Savienības darbību un it īpaši tā 175. panta 1. punktu kopsakarā ar 218. panta 9. punktu, ņemot vērā Padomes 1994. gada 28. novembra Regulu (EK) Nr. 2894/94 par Līguma par Eiropas Ekonomikas zonu īstenošanas kārtību[2] un it īpaši tās 1. panta 3. punktu, ņemot vērā Eiropas Komisijas priekšlikumu, tā kā: (1) Līgums par Eiropas Ekonomikas zonu[3] (turpmāk “EEZ līgums”) stājās spēkā 1994. gada 1. janvārī. (2) Saskaņā ar EEZ līguma 98. pantu EEZ Apvienotā komiteja citstarp var pieņemt lēmumu par EEZ līguma XX pielikuma (Vide) grozīšanu. (3) EEZ līgumā būtu iekļaujama Eiropas Parlamenta un Padomes Direktīva 2009/128/EK[4]. (4) Tāpēc EEZ līguma XX pielikums (Vide) būtu attiecīgi jāgroza. (5) Tādēļ Savienības nostāja EEZ Apvienotajā komitejā būtu jābalsta uz pievienoto lēmuma projektu, IR PIEŅĒMUSI ŠO LĒMUMU. 1. pants Nostāja, ko attiecībā uz ierosinātajiem EEZ līguma XX pielikuma (Vide) grozījumiem Eiropas Savienības vārdā ir paredzēts pieņemt EEZ Apvienotajā komitejā, ir balstīta uz EEZ Apvienotās komitejas lēmuma projektu , kas ir pievienots šim lēmumam . 2. pants Šis lēmums stājas spēkā tā pieņemšanas dienā. Briselē, Padomes vārdā — priekšsēdētājs [1] OV L 309, 24.11.2009., 71. lpp. [2] OV L 305, 30.11.1994., 6. lpp. [3] OV L 1, 3.1.1994., 3. lpp. [4] EIROPAS PARLAMENTA UN PADOMES DIREKTĪVA 2009/128/EK (OV L 309, 24.11.2009., 71. lpp.). PIELIKUMS EEZ APVIENOTĀS KOMITEJAS LĒMUMS Nr. .../2014 ([DATUMS]), ar ko groza EEZ līguma XX pielikumu (Vide) EEZ APVIENOTĀ KOMITEJA, ņemot vērā Līgumu par Eiropas Ekonomikas zonu (turpmāk “EEZ līgums”) un it īpaši tā 98. pantu, tā kā: (1) EEZ līgumā ir iekļaujama Eiropas Parlamenta un Padomes 2009. gada 21. oktobra Direktīva 2009/128/EK, ar kuru nosaka Kopienas sistēmu pesticīdu ilgtspējīgas lietošanas nodrošināšanai[1] (labota ar OV L 161, 29.6.2010., 11. lpp.). (2) Tāpēc EEZ līguma XX pielikums būtu attiecīgi jāgroza, IR PIEŅĒMUSI ŠO LĒMUMU. 1. pants EEZ līguma XX pielikumā pēc 1.k punkta (Eiropas Parlamenta un Padomes Direktīva 2003/35/EK) iekļauj šādu punktu: “1.l 32009 L 0128: Eiropas Parlamenta un Padomes 2009. gada 21. oktobra Direktīvu 2009/128/EK, ar kuru nosaka Kopienas sistēmu pesticīdu ilgtspējīgas lietošanas nodrošināšanai (OV L 309, 24.11.2009., 71. lpp., labota ar OV L 161, 29.6.2010., 11. lpp.). Šā līguma vajadzībām direktīvas noteikumus pielāgo šādi: Attiecībā uz Norvēģiju 4. panta 2. punktā minētos vārdus “2012. gada 26. novembris” aizstāj ar vārdiem “2016. gada 1. janvāris”.” 2. pants Direktīvas 2009/128/EK (labota ar OV L 161, 29.6.2010., 11. lpp.) teksts islandiešu un norvēģu valodā, kas publicējams Eiropas Savienības Oficiālā Vēstneša EEZ papildinājumā, ir autentisks. 3. pants Šis lēmums stājas spēkā [DATUMS] (ar nosacījumu, ka ir iesniegti visi paziņojumi saskaņā ar EEZ līguma 103. panta 1. punktu*) vai dienā, kad stājas spēkā EEZ Apvienotās komitejas [DATUMS] Lēmums Nr. [..]/[..][2], [ar ko iekļauj Regulu (EK) Nr. 1107/2009], – dienā, kas iestājas vēlāk. 4. pants Šo lēmumu publicē Eiropas Savienības Oficiālā Vēstneša EEZ iedaļā un tā EEZ papildinājumā. Briselē, EEZ Apvienotās komitejas vārdā – priekšsēdētājs EEZ Apvienotās komitejas sekretāri – [1] OV L 309, 24.11.2009., 71. lpp. [2] OV L [..] * [Konstitucionālās prasības nav norādītas.] [Konstitucionālās prasības ir norādītas.]